सूरज नन्दन प्रसाद की शिकायत है कि तेजप्रताप यादव द्वारा बिहार के औरंगाबाद में 53 लाख का भुगतान कर 45 डेसीमल ज़मीन ख़रीदी गयी. लेकिन उनके चुनाव शपथ पत्र में इसका कोई ज़िक्र नहीं हैं. तेजप्रताप यादव बिहार के महुआ विधानसभा क्षेत्र से विधायक चुने गए और नीतीश कुमार मंत्रिमंडल में राज्य के स्वास्थ्य समेत अन्य विभाग जैसे वन के भी मंत्री थे. विधायक बनने के पहले औरंगाबाद में उन्होंने एक मोटरसाइकिल का शोरूम खोला जो अभी भी चल रहा है. याचिका दायर करने वाले सूरज नन्दन प्रसाद का आरोप है कि जानबूझकर संपत्ति के ब्योरे को छिपाना चुनाव आयोग के नियम का उल्लंघन और लोक प्रतिनिधि कानून की धारा 125 का भी साफ़ उल्लंघन है. इस नियम के तहत दोषी पाए जाने पर सात साल की सज़ा का भी प्रावधान है.